Takmung, Banjarangkan, Klungkung

Désa Takmung (aksara Bali: ᬢᬓ᭄ᬫᬸᬂ) punika sinunggil désa sané magenah ring Kecamatan Banjarangkan, Kabupatén Klungkung, Bali.

 Lelintihan 
Desa Pakraman Takmung kakawitin duk masan Dalem Waturenggong dados raja ring Gelgel (1460-1550). Ida madue pradana mapesengan Kyai Ularan (taler kasengguh I Gusti Ularan), putran Ida Tumenggung Suta sane magenah ring Kuta Umung. Sadurung mapesengan Kuta Umung, genah idane malinggih mawasta Kaplung Macan, ring kelod mawasta Alas Blatung miwah Alas Pungut, ring kangin mawasta Alas Merak miwah Alas Canigara.

Kyai Ularan kaicen wewenang ngatur komunitas sane akehnyane 1.700 (satus) diri. Sakantun idane dados gubernur, ida ngwangun genah suci sane kawastanin Pengerajan Ularan. Sawah Belatung, Pungut, Merak miwah Canigara kabecikang raris kadadosang tanah pertanian tur kaicen wastan sawah Banjar Saren, sawah Pungut, sawah Merak miwah sawah Canigara.

Ngantos mangkin tanah pertanian punika landuh tur nenten kirangan toya mawinan prasida kapireng suaran katak (Dok Maho). Para kramane nyambatang genahe punika Katak Maho(+ng), saking kruna aslinyane "katak Mahong" sane saking galah ka galah mauwah dados "Takmung". Pawastane puniki mapaiketan pisan sareng pemargin I Gusti Ularan ka Den Bukit, kawastanin Kuta Umung, "Kuta" sane maartos kota utawi genah lan "umung" sane maartos suwung duaning katinggalin, kasuen-suen taler dados Takmung.

 Pamréntahan 
 Désa Dinas 
Wewidangan Désa Takmung madué kutus dusun utawi banjar dinas, inggih punika:
 Banjar Takmung Kangin
 Banjar Takmung Kawan
 Banjar Losan
 Banjar Sedayu Tojan
 Banjar Sedayu Nyuhhaya
 Banjar Lépang Kangin
 Banjar Lépang Kawan
 Banjar Banda

 Désa Adat 
Mawit adat ring Désa Takmung kakepah antuk limang désa pakraman, inggih punika:
Désa Pakraman Takmung
 Banjar Takmung
 Banjar Losan
Désa Pakraman Sidayu Tojan
 Banjar Sidayu Tojan
Désa Pakraman Sidayu Nyuhaya
 Banjar Sidayu Nyuhaya
Désa Pakraman Uma Salakan
 Banjar Uma Salakan
Désa Pakraman Lépang
 Banjar Lépang

 Démograpi 
Ring warsa 2016, akeh krama ring désa puniki kakepah antuk 2.813 lanang miwah 2.685 istri taler sex ratio nyané 104.

 Pustaka 

 Pranala jaba 
  Situs Resmi Propinsi Bali 
  Badan Pusat Statistik Propinsi Bali
  Situs Resmi Kabupatén Klungkung 
  Situs Resmi BPS Klungkung
cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.

Kategori:Banjarangkan, Klungkung
Kategori:Désa ring Kabupatén Klungkung